Oficialusis leidinys L 375 , 31/12/1980 p. 0046 - 0067

specialusis leidimas suomių kalba: skyrius 13 tomas 11 p. 0060

specialusis leidimas graikų k.: skyrius 13 tomas 10 p. 0117

specialusis leidimas švedų kalba: skyrius 13 tomas 11 p. 0060

specialusis leidimas ispanų kalba: skyrius 13 tomas 11 p. 0134

specialusis leidimas portugalų kalba skyrius 13 tomas 11 p. 0134



Tarybos direktyva 1980 m. gruodžio 16 d. dėl valstybių narių įstatymų, reglamentuojančių motorinių transporto priemonių variklio galią, suderinimo (80/1269/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi techniniai reikalavimai, kuriuos transporto priemonės turi atitikti remiantis kai kuriais nacionaliniais įstatymais, inter alia, siejasi su degalų suvartojimo matavimo metodu, kuris turi būti taikomas transporto priemonės tipo suvartotam degalų kiekiui parodyti, kadangi šie reikalavimai vienose valstybėse narėse skiriasi nuo reikalavimų kitose valstybėse narėse; kadangi prekybai dėl to kyla techninių kliūčių, kurios turi būti pašalintos visoms valstybėms narėms priimant tuos pačius reikalavimus, kurie papildytų ar pakeistų esamas taisykles, ypač norint sudaryti sąlygas kiekvienam transporto priemonės tipui įvesti EEB tipo patvirtinimo tvarką, kaip tai numatyta 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių transporto priemonių ir jų priekabų tipo patvirtinimą, suderinimo [4] su paskutiniais pakeitimais, padarytais Direktyva 80/1267/EEB [5], PRIĖMĖ ŠIĄ DIREKTYVĄ: 1 straipsnis Šioje direktyvoje "transporto priemonė" – tai bet koks naudoti kelyje skirtas automobilis, su kėbulu ar be kėbulo, turintis bent keturis ratus ir didesnį kaip 25 km/h didžiausią projektinį greitį, ir jo priekabos, išskyrus bėgiais va!iuojančias transporto priemones bei žemės ūkyje naudojamus traktorius ir mechanizmus. 2 straipsnis Jokia valstybė narė negali atsisakyti išduoti transporto priemonei EEB tipo patvirtinimą ar nacionalinį tipo patvirtinimą, ar atsisakyti arba uždrausti parduoti, registruoti, pradėti eksploatuoti ar naudoti transporto priemonę dėl priežasčių, siejamų su variklio galia, jei tai buvo nustatyta pagal I ir II priedus. 3 straipsnis Bet kurie pakeitimai, kurie yra būtini, norint priedų reikalavimus derinti su technikos pažanga, priimami laikantis Direktyvos 70/156/EEB 13 straipsnyje nustatytos tvarkos. 4 straipsnis 1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą dienos, paskelbimo dienos įgyvendina šią direktyvą. Apie tai jos nedelsdamos praneša Komisijai. 2. Valstybės narės užtikrina, kad šios direktyvos taikymo srityje priimto nacionalinio įstatymo pagrindinių nuostatų tekstai būtų pateikti Komisijai. 5 straipsnis Ši direktyva skirta valstybėms narėms. Priimta Briuselyje, 1980 m. gruodžio 16 d. Tarybos vardu Pirmininkė Collete flesch [1] OL C 104, 1980 4 28, p. 9. [2] OL C 265, 1980 10 13, p. 76. [3] OL C 182, 1980 7 21, p. 3. [4] OL L 42, 1970 2 23, p. 1. [5] OL L 375, 1980 12 31, p. 34. -------------------------------------------------- I PRIEDAS VARIKLIO GALIOS NUSTATYMAS 1. EEB TIPO PATVIRTINIMAS 1.1. Paraiška patvirtinti EEB tipą Paraišką patvirtinti EEB tipą dėl transporto priemonės tipo variklio galios pateikia transporto priemonės gamintojas ar jo įgaliotasis atstovas. 1.1.1. Prie jos trimis egzemplioriais turi būti pridėtas toliau minimas dokumentas ir šie dokumentai: 1.1.1.1. Tinkamai užpildytas informacinis lapas; 1.1.1.2. Informacija, kurios reikia pagal 1 ar 2 papildymą. 1.1.2. Jei už tipo patvirtinimo bandymus atsakinga techninė tarnyba juos daro pati, tai turi būti pristatyta tvirtinamą transporto priemonės tipą atstovaujanti transporto priemonė. 1.2. Dokumentai Jei paraiška, kaip ji apibrėžta 1.1, yra priimama, kompetentingoji institucija turi parengti dokumentą, kurio pavyzdys pateiktas II priede. Norėdama parengti šį dokumentą, EEB tipo patvirtinimo bandymus darančios valstybės narės kompetentingoji institucija gali naudotis ataskaita, kurią, laikantis šios direktyvos nuostatų, parengė patvirtinta ar pripažinta laboratorija. 2. TAIKYMO SRITIS 2.1. Šis metodas taikomas vidaus degimo varikliams, varantiems M ir N kategorijų transporto priemones, kaip apibrėžta Direktyvos 70/156/EEB I priede, kurie priskiriami kuriam nors iš šių tipų. 2.1.1. Vidaus degimo stūmokliniai varikliai (priverstinio uždegimo ar dyzeliniai), išskyrus variklius su laisvu stūmokliu; 2.1.2. Rotoriniai stūmokliniai varikliai. 2.2. Šis metodas taikomas varikliams su pripūtimu ar be pripūtimo. 3. APIBRĖŽIMAI Šioje direktyvoje 3.1. "Naudingoji galia" – galia esant atitinkamam variklio apsisukimų dažniui, gauta bandymų stende alkūninio veleno ar jo atitikmens gale, kai prijungti 1 lentelėje išvardyti papildomi įtaisai. Jei galią galima matuoti tik kai prijungta pavarų dėžė, reikia atsižvelgti į pavarų dėžės naudingumo koeficientą. 3.2. "Didžiausia naudingoji galia" – tai didžiausia naudingosios galios vertė, išmatuota visos variklio apkrovos sąlygomis. 3.3. "Standartinės gamybos įranga" – tai gamintojo konkrečiam taikymui tiekiama įranga. 4. VISOS NAUDINGOSIOS GALIOS MATAVIMŲ TIKSLUMAS 4.1. Sukimo momentas 4.1.1. Atsižvelgiant į 4.1.2, dinamometro matavimo geba turi būti tokia, kad jo skalės pirmasis ketvirtis nebūtų naudojamas. Matavimo sistema turi matuoti ± 0,5 % skalės didžiausios vertės tikslumu (išskyrus pirmąjį ketvirtį). 4.1.2. Tačiau skalės sritis tarp visos skalės šeštadalio ir ketvirtadalio gali būti naudojama, jei sistemos tikslumas skalės šeštadalio taške yra ± 0,25 % skalės didžiausios vertės. 4.2. Variklio apsisukimų dažnis Matavimo tikslumas turi būti ± 0,5 %. Variklio apsisukimų dažnis turi būti matuojamas geriausiai automatiškai sinchronizuojamu apsisukimų skaitikliu ir chronometru (ar skaitikliu chronometru). 4.3. Degalų suvartojimas ± 1 % bendrojo kiekio pagal naudojamą aparatūrą. 4.4. Variklio įsiurbiamojo oro temperatūra ± 2 °C. 4.5. Atmosferinis slėgis ± 2 mbar. 4.6. Slėgis bandomojo stendo išmetamųjų dujų išmetimo kolektoriuje (žr. 1 lentelės 1 pastabą). 4.7. Slėgis įsiurbimo kolektoriuje: ± 0,5 mbar. 4.8. Slėgis transporto priemonės išmetimo vamzdyje: ± 2 mbar. 5. VARIKLIO NAUDINGOJI GALIA 5.1. Bandymai 5.1.1. Pagalbinė įranga Toliau nurodyta pagalbinė įranga, kurią reikia įtaisyti, bandymo metu turi būti prijungiama prie variklio kiek įmanoma toje pačioje padėtyje, kokioje ji būtų konkrečiu naudojimo atveju. 5.1.1.1. Pagalbinė įranga, kurią reikia įtaisyti Pagalbinė įranga, kurią reikia įtaisyti darant variklio naudingosios galios nustatymo bandymą, yra pateikta toliau 1 lentelėje. 5.1.1.2. Pagalbinė įranga, kurią reikią nuimti Kai kuri pagalbinė įranga, kuri yra būtina tik eksploatuojant transporto priemonę ir kuri gali būti prijungta prie variklio, bandymo metu turi būti nuimta. Pavyzdžiu pateikiamas šis neišsamus sąrašas: - stabdžių oro kompresorius, - vairo stiprintuvo kompresorius, - pakabos kompresorius, - oro kondicionavimo sistema, - hidraulinės pavaros ir (arba) pavarų dėžės alyvos aušinimo įranga. Jei priedų nuimti neįmanoma, tai galia, kurią jie sunaudoja būdami neapkrauti, gali būti nustatyta ir pridėta prie variklio išmatuotos galios. 1 LENTELĖ Pagalbinė įranga Nr. | Pagalbinė įranga | Jei prijungta darant naudingosios galios bandymą | 1. | Įsiurbimo sistema | | Įsiurbimo kolektorius | Taip, standartinės gamybos įranga | Oro filtras | Įsiurbimo triukšmo slopintuvas | Karterio išmetamųjų dujų kontrolės sistema | Greičio ribotuvas | 2. | Indukcinio kaitinimo įtaisas | | (jei įmanoma, jis nustatomas pačioje palankiausioje padėtyje) | Taip, standartinės gamybos įranga | 3. | Išmetimo sistema | | Išmetamųjų dujų valytuvas | Taip, standartinės gamybos įranga | Kolektorius | Jungimo vamzdžiai | Slopintuvas | Slopintuvo išmetamasis vamzdis | Kalnų stabdys | 4. | Degalų siurblys | Taip, standartinės gamybos įranga | 5. | Karbiuratorius | Taip, standartinės gamybos įranga | 6. | Degalų įpurškimo įranga (benzininis ir dyzelinis varikliai) | | Priešfiltris | Taip, standartinės gamybos įranga | Filtras | Siurblys | Didelio slėgio vamzdis | Purkštuvas | Purkštuvo oro ėmimo vožtuvas, jei įtaisytas | Reguliatorius/reguliavimo sistema | Degalų siurblio krumpliastiebio visos apkrovos automatinis ribotuvas atsižvelgiant į atmosferos sąlygas | 7. | Aušinimo skysčiu įranga | | Variklio gaubtas | Ne | Gaubto oro išleidimo anga | Radiatorius | Taip, standartinės gamybos įranga | Ventiliatorius | Ventiliatoriaus gaubtas | Vandens siurblys | Termostatas | 8. | Aušinimas oru | | Gaubtas | Taip, standartinės gamybos įranga | Ventiliatorius | Temperatūros reguliavimo įtaisas | Taip, standartinės gamybos įranga | 9. | Elektros įranga | Taip, standartinės gamybos įranga | 10. | Pripūtimo įranga | | Kompresorius, tiesiogiai ar netiesiogiai varomas varikliu ir (arba) išmetamosiomis dujomis | Taip, standartinės gamybos įranga | Tarpinis aušintuvas | Aušinimo priemonės siurblys arba ventiliatorius (varomas varikliu) | Aušinimo priemonės srauto reguliavimo įtaisas | 11. | Aplinkos apsaugos nuo užteršimo įtaisas | Taip, standartinės gamybos įranga | 5.1.1.3. Pagalbinė įranga, naudojama dyzeliniams varikliams paleisti. Kalbant apie pagalbinę įrangą, naudojamą dyzeliniams varikliams paleisti, turi būti atsižvelgta į šiuos du atvejus: 5.1.1.3.1. Elektrinis paleidimas: prijungiamas generatorius ir jis maitina, jei reikia, variklio darbui reikalingą pagalbinę įrangą. 5.1.1.3.2. Paleidimas, išskyrus elektrinį: jei yra variklio darbui būtini elektra varomi priedai, prijungiamas generatorius ir jis tiems priedams tiekia elektros energiją. Kitu atveju jis yra nuimamas. Bet kuriuo atveju prijungiama sistema, gaminanti ir kaupianti paleidimui reikalingą energiją, ir ji veikia be apkrovos. 5.1.2. Nustatymo sąlygos Nustatymo sąlygos naudingosios galios matavimo bandyme yra nurodytos 2 lentelėje. 2 LENTELĖ Nustatymo sąlygos 1. | Karbiuratoriaus (-ių) reguliavimas | Nustatomas pagal gamintojo gaminio specifikacijas ir naudojamas be tolesnių pakeitimų taikomas konkrečioje transporto priemonėje. | 2. | Įpurškimo siurblio tiekimo sistemos reguliavimas | Nustatoma pagal gamintojo gaminio specifikacijas ir be tolesnių pakeitimų taikomas konkrečioje transporto priemonėje. | 3. | Uždegimo ar įpurškimo paskubos laiko reguliavimas | Naudojama standartinės gamybos įranga ir gamintojo apibrėžta laiko reguliavimo kreivė be tolesnių pakeitimų taikoma konkrečiai transporto priemonei. | 4. | Reguliatoriaus nustatymas | Nustatomas pagal gamintojo gaminio specifikacijas ir be tolesnių pakeitimų taikomas konkrečioje transporto priemonėje. | 5.1.3. Naudingosios galios bandymai 5.1.3.1. Naudingosios galios bandymas varikliams su priverstiniu uždegimu turi būti daromas su visiškai atidarytu droseliu, o dyzeliniams varikliams – su įpurškimo siurbliu nustatytu fiksuotoje padėtyje visai apkrovai, kai variklis įrengtas, kaip apibrėžta 1 lentelėje. 5.1.3.2. Eksploataciniai duomenys turi būti gauti pastoviomis darbo sąlygomis, varikliui tiekiant reikiamą kiekį švaraus oro. Variklis turėtų būti eksploatuojamas pagal gamintojo rekomendacijas. Degimo kamerose gali būti nuosėdų, tačiau jų kiekis yra ribotas. Norint sumažinti pataisos faktoriaus dydį, bandymų sąlygos, pvz., įsiurbiamo oro temperatūra, turi būti pasirinktos kiek įmanoma artimesnės etaloninėms sąlygoms (žr. 5.2). 5.1.3.3. Į variklį įsiurbiamo oro temperatūra turi būti matuojama arčiau kaip 0,15 m iki oro filtro įleidžiamosios angos, ar, jei filtras nenaudojamas, arčiau kaip 0,15 m nuo karbiuratoriaus oro angos. Termometras ar termopora ekranuojami nuo spinduliuojamos šilumos ir įstatomi tiesiai į oro srautą. Be to, jie turi būti ekranuoti nuo atgal purškiamo degalų. Turi būti pakankamas skaičius matavimo vietų, kad būtų gauta reprezentatyvi vidutinė temperatūra įsiurbimo vietoje. Matavimo įtaisas turi netrikdyti oro srauto. 5.1.3.4. Duomenys turi būti neregistruojami tol, kol sukimo momentas, apsisukimų dažnis ir temperatūra nėra iš esmės pastovūs bent vieną minutę. 5.1.3.5. Variklio apsisukimų dažnis matavimo bandyme turi nenukrypti nuo pasirinkto apsisukimų dažnio, tuo tarpu kai rodmenys užrašomi daugiau kaip ± 1 % ar ± 10 min-1 tikslumu, pagal tai, kuris skaičius didesnis. 5.1.3.6. Stabdymo apkrovos, degalų suvartojimo ir įsiurbiamo oro temperatūros rodmenys turi būti užrašomi vienu laiku; rodmuo, įskaitytas matavimo tikslams, turi būti dviejų pastovių verčių, kurios stabdymo apkrovai ir degalų suvartojimui skiriasi mažiau kaip 2 %, vidurkis. 5.1.3.7. Apsisukimų dažnį ar degalų suvartojimą matuojant rankinio valdymo prietaisu, matavimo trukmė turi būti ne mažesnė kaip 60 sekundžių. 5.1.3.8. Degalai 5.1.3.8.1. Dyzeliniuose varikliuose naudojami degalai turi būti degalai, apibrėžti 1972 m. rugpjūčio 2 d. Tarybos direktyvos 72/306/EEB dėl valstybių narių įstatymų, reglamentuojančių priemones, kurių reikia imtis prieš transporto priemonėse naudojamų dyzelinių variklių teršalų emisiją, suderinimo [10] V priede, pridedant, jei būtina, gamintojo rekomenduotų pramoninių skysčių ar dujų. Degaluose turi nebūti jokių dūmijimą slopinančių priedų. 5.1.3.8.2. Priverstinio uždegimo varikliuose turi būti naudojami pramoniniai degalai be jokių papildomų priedų. Taip pat gali būti naudojami degalai, aprašyti 1970 m kovo 20 d. Direktyvos 70/220/EEB dėl valstybių narių įstatymų, reglamentuojančių priemonių prieš oro taršą priverstinio uždegimo variklius turinčių automobilių išmetamosiomis dujomis, suderinimo [11] su paskutiniais pakeitimais, padarytais Direktyva 78/665/EEB [12], VI priede. 5.1.3.9. Variklio aušinimas 5.1.3.9.1. Skysčiu aušinami varikliai Aušinamojo skysčio temperatūra variklio išleidžiamojoje angoje turi nesiskirti nuo gamintojo apibrėžtos viršutinės termostatu reguliuojamos temperatūros daugiau kaip ± 5 °C. Jei gamintojas nenurodo tokios temperatūros, temperatūra turi būti 80 ± 5 °C. 5.1.3.9.2. Oru aušinami varikliai Jei variklis aušinamas oru, temperatūra gamintojo nurodytame taške turi būti palaikoma gamintojo apibrėžtos didžiausios vertės TM ir TM–20 °C intervale. 5.1.3.10. Degalų temperatūra įpurškimo siurblio ar karbiuratoriaus įleidžiamojoje angoje turi būti gamintojo nustatytose ribose. 5.1.3.11. Tepimo alyvos temperatūra, išmatuota karterio dugninėje ar alyvos aušintuvo, jei jis įtaisytas, išleidžiamojoje angoje turi atitikti gamintojo nustatytas ribas. 5.1.3.12. Išmetamųjų dujų temperatūra turi būti matuojama išmetamojo vamzdžio vietoje, kurioje jis jungiamas su išmetimo kolektoriaus (-ių) išoriniu flanšu. Ji turi būti ne didesnė kaip gamintojo apibrėžta. 5.1.3.13. Papildomos aušinimo sistemos Jei temperatūrą būtina palaikyti 5.13.9–5.13.12 apibrėžtose ribose, galima naudoti papildomą aušinimo sistemą. 5.1.4. Bandymų eiga Matavimus darykite taikydami pakankamą skaičių variklio apsisukimų dažnio verčių, kad būtų galima sudaryti visiškai apkrauto variklio visą galios kreivę nuo gamintojo nustatytos mažiausios apsisukimų dažnio vertės iki didžiausios apsisukimų dažnio vertės. Šis apsisukimų dažnio verčių intervalas turi apimti apsisukimų dažnio vertę, kai variklis sukuria didžiausią galią. Kiekvienai apsisukimų dažnio vertei gauti imamas dviejų nusistovėjusių matavimų vidurkis. 5.1.5. Dūmingumo indekso matavimas Dyzelinių variklių išmetamosios dujos bandymo metu turi būti ištirtos, ar jos atitinka sąlygas, nustatytas Direktyvos 72/306/EEB VI priede. 5.2. Pataisos faktoriai 5.2.1. Apibrėžimas Pataisos faktorius yra daugiklis K, iš kurio reikia dauginti matuojamą galią, norint nustatyti variklio galią atmosferos sąlygomis, apibrėžtomis 5.2.2. 5.2.2. Atmosferos etaloninės sąlygos 5.2.2.1. Temperatūra: 25 °C. 5.2.2.2. Sauso oro slėgis (ps): 990 mbar. 5.2.3. Sąlygos, kurių reikia laikytis laboratorijoje Kad bandymas būtų validus, pataisos faktorius K turi būti 0,96< K< 1,06. 5.2.4. Pataisos faktorių nustatymas 5.2.4.1. Priverstinio uždegimo varikliai (karbiuratorinis ar su degalų įpurškimu) – Ka faktorius. Pataisos faktorius gaunamas taikant tokią formulę: K = · , kurioje: T = absoliučioji temperatūra variklio oro įleidžiamojoje angoje, K; ps = sausojo oro atmosferinis slėgis, mbar, kitaip tai būtų bendrasis atmosferinis slėgis atėmus vandens garų slėgį. 5.2.4.2. Dyzeliniai varikliai – Kd faktorius. 5.2.4.2.1. Keturių taktų dyzeliniai varikliai be pripūtimo ir dviejų taktų varikliai Pataisos faktorius skaičiuojamas taikant tokią formulę: K = · , kurioje: T = absoliučioji temperatūra variklio oro įleidžiamojoje angoje, K; ps = sausojo oro atmosferinis slėgis, mbar. 5.2.4.2.2. Keturtakčiai dyzeliniai varikliai su pripūtimu 5.2.4.2.2.1. Varikliai su pripučiamuoju turbokompresoriumi, varomu išmetamosiomis dujomis Galios vertės pataisa nedaroma. Tačiau kai aplinkos oro tankis skiriasi nuo oro tankio etaloninėmis sąlygomis (25 °C ir 1000 mbar) daugiau kaip 5 %, bandymų sąlygos turi būti pažymėtos bandymų ataskaitoje. 5.2.4.2.2.2. Varikliai su mechaniniu pripūtimu 5.2.4.2.2.2.1. Santykis apibrėžiamas tokia formule: r = P P T T , kurioje: D = degalų kiekis, kurį gauna variklis per vieną ciklą, mm3, V = variklio cilindro tūris, litrai, P1 = aplinkos slėgis, P2 = slėgis variklio įsiurbimo kolektoriuje, T1 = aplinkos temperatūra, K (kaip apibrėžta 5.1.3.3), T2 = temperatūra variklio įsiurbimo kolektoriuje, K. 5.2.4.2.2.2.2. Pataisos faktorius varikliams su mechaniniu pripūtimu yra toks pat, kaip ir varikliams be pripūtimo, jei r yra lygus 50 mm3/litrui ar didesnis, ir jis yra lygus 1, jei r yra mažesnis kaip 50 mm3/litrui. 5.3. Bandymų ataskaita Bandymų ataskaitoje turi būti rezultatai ir visi naudingajai galiai nustatyti reikalingi apskaičiavimai, pateikti II priede, bei variklio rodikliai, pateikti šio priedo 1 papildyme ar 2 papildyme. 5.4. Variklio tipo keitimas Apie bet kokį variklio keitimą, susijusį su šio priedo 1 papildyme ar 2 papildyme pateiktais rodikliais, turi būti pranešta kompetentingajai institucijai. Tuomet ši institucija gali: 5.4.1. laikyti, kad padaryti pakeitimai tikriausiai neturi kokios nors įtakos variklio galiai, ar 5.4.2. pareikalauti, kad variklio galia būtų nustatyta darant bandymus, kurie jai atrodo būtini. 6. NAUDINGOSIOS GALIOS MATAVIMO LEISTINIEJI NUOKRYPIAI 6.1. Variklio naudingoji galia, kurią nustatė techninė tarnyba, nuo gamintojo apibrėžtos naudingosios galios gali skirtis ne daugiau kaip ± 2 %, kai variklio apsisukimų dažnio leistinasis nuokrypis yra lygus 1,5 %. 6.2. Variklio naudingoji galia gaminio atitikimo bandyme gali skirtis ± 5 % nuo variklio naudingosios galios, nustatytos tipo patvirtinimo bandyme. [10] OL L 190, 1972 8 20, p. 1. [11] OL L 76, 1970 4 6, p. 1. [12] OL L 223, 1978 8 14, p. 48. -------------------------------------------------- II PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------